Urho Muroma

Urho Rafael Muroma (vuoteen 1919 Murén; 10. toukokuuta 1890 Helsinki – 25. kesäkuuta 1966 Helsinki) oli suomalainen herätysliikejohtaja, Suomen Raamattuopiston perustaja ja rovasti. 

Muroma tunnettiin myös Herää valvomaan-lehden julkaisijana. Kotimaa nimesi Muroman 100 merkittävimmän itsenäisyyden ajan kirkollisen vaikuttajan joukkoon Suomessa vuonna 2017.

 Varhainen elämä ja koulutus 
Muroman isä Emil Murén oli tunnettu evankeliseen liikkeeseen lukeutunut pappi. Perhe asui Helsingissä.

Muroma valmistui ylioppilaaksi Helsingin Suomalaisesta Yhteiskoulusta vuonna 1909.Suomen kirkon matrikkeli 1963, s. 278. Helsinki: Suomen Kirkon Pappisliitto, 1963. Hän tuli uskoon Albert Lunden evankelioimiskokouksessa syksyllä 1912 ja vihittiin papiksi vuonna 1917. Muroma toimi ensin Helsingin Kaupunkilähetyksessä ja myöhemmin useissa eri kristillisissä yhdistyksissä. Puhujana Muroma keräsi paljon kuulijoita ja monet tulivat uskoon hänen kokouksissaan. Toimiessaan Suomen kirkon seurakuntatoiminnan keskusliiton palveluksessa 1920- ja 1930-luvun taitteessa, Muroman on kuvattu olleen eräänlainen Suomen kirkon puolivirallinen evankelista. Muroma perusti Herää valvomaan -lehden syntyneen hengellisen liikkeen yhdyssiteeksi.

Hengellinen elämä ja ura
Oman kertomansa mukaan Muroma oli vieraantunut uskosta opiskeluaikaan mennessä. Muroma koki voimakkaan hengellisen herätyksen norjalaisen Albert Lunden evankelioimiskokouksessa Helsingissä syksyllä 1912. Tuohon aikaan Suomen kirkossa vieroksuttiin herätyskokoustoimintaa. Tällaisiin kokouksiin kuitenkin turvauduttiin, kun etsittiin apua kirkosta vieraantuneiden, kuten työläisväestön, tavoittamiseen. Muromakin sai ensimmäiset kokemuksensa kiertävän evankelistan työstä nimenomaan tehdasseutujen evankelioimisessa, johon hän pian papiksi valmistumisensa jälkeen (1917) osallistui.

Muroma tuli 1910- ja 1920-lukujen taitteessa vakuuttuneeksi siitä, että vapaakirkollisten herätyskokoustoiminta saattoi paremmin auttaa ihmisiä kääntymykseen ja uskoon kuin luterilainen kirkko perinteisine jumalanpalveluksineen. Tästä lähti liikkeelle Muroman laaja evankelioimistoiminta vuosina 1921–1939, jolloin hän piti laajoja kokoussarjoja eri puolilla Suomea. Muroma alkoi julkaista Herää valvomaan -nimistä lehteä vuonna 1929. Lehden nimi muutettiin vuonna 1999 Elämään-nimiseksi ja vuonna 2015 Elämä-nimiseksi.Voiko luterilaisessa kirkossa tulla uskoon? Tammikuu 2009, Timo JunkkaalaHerää Valvomaan -lehden nimeksi Elämään  Muroman toiminta veti puoleensa suuria kansanjoukkoja – varovaistenkin arvioiden mukaan kokouksiin osallistui runsaasti yli 100 000 kuulijaa. Noihin aikoihin Muroma toimi eri kristillisten järjestöjen palveluksessa, mutta vuonna 1940 hänen evankelioimistoimintaansa tukemaan perustettiin Suomen ev.lut. Sisälähetyssäätiö (nyk. Suomen Raamattuopiston säätiö), ja tältä pohjalta Kauniaisiin Suomen Raamattuopisto vuonna 1945.

Muroma sai rovastin arvonimen vuonna 1940.

76-vuotiaana kuollut Urho Muroma on haudattu Helsingin Hietaniemen hautausmaalle. Voitto Viro: Vanha hautausmaa (2. painos), s. 71. Helsinki: Otava, 1993.

 Perhe 
Urho Muroman puoliso vuodesta 1920 oli Eva Johanna Topelius. Heille syntyi viisi lasta.

 Näkemykset 
 Kristinuskon oppi 
Muroman evankelioimistyön sisällössä korostui henkilökohtaisen kääntymyksen ja uskoon tulon välttämättömyys. Muroma itse määritteli sananjulistustyön seuraavasti:

Opillisesti Muroma kävi rajankäyntiä suhteessa sekä helluntailaisuuteen että evankelisen liikkeen edustamaan luterilaisuuteen. Muromalla oli hyviä ystäviä helluntailiikkeessä, mutta samaan aikaan hän kritisoi ankarasti helluntailaista oppia uskovien kasteesta ja henkikasteesta. Yhtä voimakkaasti hän kritisoi evankelisten edustaman luterilaisuuden oppia kasteessa tapahtuvasta uudestisyntymisestä. Muroman kastenäkemys korostaa sekä vesikasteen että henkikasteen merkitystä mutta voimakkaasti myös näiden kahden välistä eroa. Muroman kastenäkemys selviää parhaiten hänen kirjassaan "Kristuskaste". Henkikasteesta ja Hengellä täyttymisestä Muroma opetti paljon, mikä näkyy hänen kirjoissaan ja äänitetyissä raamattuopetuksissaan.

 Politiikka 
Muroma suhtautui myönteisesti 1930-luvun fasistiseen liikehdintään Saksassa ja Suomessa, minkä hän toi esille IKL:n päivälehdessä Ajan Suunnassa. Hän tervehti ilolla "niitä jyrkkiäkin otteita, joiden kautta pyydetään lyödä maahan väärä ja turmiollinen vapaamielisyys." Berliinin kirjarovioita toukokuussa 1933 hän piti esimerkillisenä toimintana: "Olisiko se nyt niin hirveä tappio, jos kaikki huonot kirjat kaikissa maailman maissa jonakin määrättynä päivänä yhteisesti julkisesti poltettaisiin?"Oula Silvennoinen, Marko Tikka & Aapo Roselius: Suomalaiset fasistit. Mustan sarastuksen airuet. Helsinki: WSOY, 2016. . S. 252–253, jossa viitataan Muroman kirjoitukseen Ajan Suunnassa 16.5.1933.

Teokset
Kirjallisuus
Tottelin taivaallista näkyä
Uudestisyntynyt ihminen
Herran sanan ääressä (1925)
Mestarin kanssa kahden (1931)
Kuinka vaellat (1943)
Oletko pelastettu? (1943)
Elämä Hengessä (1944)
Kilvoituksen tiellä (1950)
Mestarin jalkain juuressa (1953)
Mestarin jalkain juuressa II (1954)
Vartija, Mikä Hetki Yöstä on? (1956)
Onnellisen elämän salaisuus (1957)
Sanoma suuresta ilosta (1958)
Lohdutuksen Jumala (1958)
Suuren ratkaisun edessä (1962)
Kuka on kristitty (1969, 12. painos. 1974, 16. painos  )
Salattu Elämä Herrassa ( 1972, uudistettu painos  )
Katso, Hän tulee (1975)
Oi jospa olisit palava, (1978) 
Sanoma suuresta ilosta, (1978) 
Herra tuntee omansa (1983) 
Kansanherätys (1989)
Hetkiä Sanan Ääressä: Vuoden Jokaiselle Päivälle ( 1990,  )
Aamun ensimmäinen (uudelleen julkaistu 2002,  )
Iltavartio (uudelleen julkaistu 2009,  ) 
Israel historian polttopisteessä 
Että he yhtä olisivat (1958, uudelleen julkaistu 1979)



  Julkaistu uudelleen 2014.


Puheita
 Voiman antaja & Kristuksen kirkastaja  (1953)
 Kristitty koti (1956)
 Siunauksen kanavaksi  (1956)
 Henkikaste, Pyhän Hengen olemus ja Hengellä täyttyminen  (1958)
 Meille annettu tehtävä
 Uudestisyntyminen 1/2, osa 2/2
 Mitä on evankeliumi 1/3, osa 2/3, osa 3/3

Katso myös
 Viides herätysliike
 Suomen Raamattuopisto

 Lähteet 

Kirjallisuutta
 Timo Junkkaala,Urho Muroma - Herätyssaarnaaja, Kauniainen : Perussanoma 1990 
 Eino Sares (toim.), Tottelin taivaallista näkyä: Urho Muroma muistokirja, WSOY 1967

Aiheesta muualla
 Suomen Raamattuopiston sivut
 Urho Muroma, uuspietismin perushahmo 1900-luvun alkupuolella 
 Urho Muroma - Pappi, saarnaaja ja herättäjä 
 Timo Junkkaala, Urho Muromaan vastaus maallistumiseen, STI 5.11.1998,
 Piispan puhe Suomen Raamattuopiston 70-vuotisjuhlassa Johanneksen kirkossa 29.8.2009

Luokka:Viidesläisyys
Luokka:Suomen evankelis-luterilaisen kirkon papit
Luokka:Suomalaiset uskonnolliset vaikuttajat
Luokka:Suomalaiset kristilliset kirjailijat
Luokka:Vuonna 1890 syntyneet
Luokka:Vuonna 1966 kuolleet